b'\n_START_ARTICLE_\nCharles Gavan Power\n_START_SECTION_\nHokejska kariera\n_START_PARAGRAPH_\nPower je igral hokej na ledu, medtem ko je \xc5\xa1tudiral pravo. Od 1906 je zastopal barve kluba Quebec Bulldogs v ligi Eastern Canada Amateur Hockey Association. Bil je znan kot spreten strelec, med drugim je na neki tekmi leta 1908 zadel 4 gole, na neki drugi tekmi iz leta 1909 pa je bil uspe\xc5\xa1en 5-krat.\n_START_SECTION_\nPoliti\xc4\x8dna kariera\n_START_PARAGRAPH_\nV politiko je vstopil leta 1917, potem ko je bil ranjen med bitko na Somi. Prejel je tudi voja\xc5\xa1ki kri\xc5\xbeec za hrabrost med voja\xc5\xa1kimi operacijami._NEWLINE_Leta 1935 je postal minister za pokojnine in narodno zdravje v liberalnem kabinetu premierja Williama Lyona Mackenzieja Kinga._NEWLINE_Med drugo svetovno vojno je deloval kot minister za zra\xc4\x8dno obrambo in je bil odgovoren za raz\xc5\xa1iritev kanadske voja\xc5\xa1ke letalske slu\xc5\xbebe Royal Canadian Air Force. Zaradi nasprotovanja voja\xc5\xa1kemu naboru je moral odstopiti med naborno krizo 1944. Na liberalni konvenciji leta 1948 je sku\xc5\xa1al naslediti Kinga na mestu predsednika stranke, a je pristal na skromnem tretjem mestu._NEWLINE_Leta 1955 se je upokojil od Kanadskega spodnjega doma parlamenta. Istega leta je bil tudi izvoljen v Kanadski senat, kot senator je deloval vse do svoje smrti leta 1968. Njegov vnuk Lawrence Cannon je bil leta 2006 na listi konzervativcev izvoljen v Kanadski spodnji dom parlamenta.'